انگلستان نینگ اروپا بیرلیگیدن جدا بولیش جریانی رسماً باشلندی
انگلستان، لیسبون کیلیشووی نینگ 50 – ماده سینی ایشگه تشلب، 44 ییل لیق اعضالیک نینگ آرتیدن اروپا بیرلیگیدن جدا بولیش (Brexit) جریانینی رسماً باشلتدی.
انگلستان نینگ دائیمی نماینده سی تیم باروف، باش وزیر ترزا می تامانیدن امضالنگن لیسبون کیلیشووی نینگ 50 – ماده سینی ایش گه تشلش و اروپادن جدا بولیش مکتوبینی اروپا بیرلیگی شوراسی باشلیغی دونالد تاسک گه توشدن کیین ساعت 01:20 ده تسلیم ایتدی.
تاسک انترنیت آدرسی آرقه لی "9 آی نینگ آرتیدن انگلستان Brexit جریانینی باشلتدی" دیب ایتگن.
شونده ی بولیب جون آییده بولیب اوتگن ریفراندوم نتیجه سی چوکاتیده انگلستان نینگ اروپا بیرلیگیدن جدا بولیش جریانی رسماً باشلندی.
ایککی تامان بوندن سونگره گی جریانده جدا بولیش کیلیشووی نینگ ماده لری بیلن تیگیشلی مذاکره لرگه باشله یدیلر. ایککی ییل دوام ایته دیگن جریان انگلستان و اروپا بیرلیگی نینگ پارلمانلری تامانیدن قبول بولیب چیقیشی بیلن اوز نهایه سیگه ییتیب باره دی.
اروپا بیرلیگی شوراسی باشلیغی تاسک، جمعه کونی اروپا بیرلیگی نینگ Brexit ایشلش جریانی نینگ لایحه سینی معلوم قیله دی. لایحه 29 اپریل ده انگلستان اورین آلمه گن اروپا بیرلیگی رهبرلر جلسه سیده قبول بولیشی بیلن مذاکره جریانی باشلنه دی.
اروپا بیرلیگی نینگ کیلیشوویگه بناً انگلستان 60 ملیارد اورو تولش گه مجبور بوله دی. اوشبو پول نینگ مذاکره لرده اینگ کیلیشمس لیک یره تووچی موضوع بولیشی کوتیلماقده. عین دمده انگلستانده حیات کیچیریب تورگن اروپا بیرلیگی اولکه لری وطنداشلری بیلن اروپا بیرلیگی اولکه لریده حیات کیچیریب تورگن انگلستان وطنداشلری نینگ وضعیتی هم معما دیر.
میلادی 2016 – ییلی 23 نچی جون اییده بولیب اوتگن خلق رای گیرلیگیده نتیجه سیده 52 فایز اروپا بیرلیگیدن جدا بولیش اوچون رای چیققن ایدی. اوتگن مدت جریانیده اروپا بیرلیگی انگلستان نینگ 50 ماده نی سرعتلی بیر شکلده ایش گه تشلشینی سوره گن ایدی.
انگلستان اروپا بیرلیگی گه 1973 – ییل اعضا بولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
